open-index/open-wikipedia-markdown huggingface dataset:
বিশ্ববন্ধু সেন

**বিশ্ববন্ধু সেন** (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে  যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন।

## জীবন
বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন *কালী মোহন সেন* ও মাতা ছিলেন *প্রতিভা রানী সেন*।

## আন্দোলন
তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।

## অনশন
ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে *বিশ্ব বন্ধু সেন* ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:
# অবিলম্বে ঘোষিত জেলার পূর্ণাঙ্গরুপ দিতে হবে। জেলা আদালত স্থাপন করতে হবে।
# অবিলম্বে ধর্মনগরে কেন্দ্রীয় বিদ্যালয় স্থাপন করতে হবে।
# কেন্দ্রীয় সরকারের ঘোষিত দুটি কেন্দ্রীয় কলেজের ১টি ধর্মনগরে স্থাপন করতে হবে।
# ধর্মনগরে জিলা হাসপাতাল স্থাপন করতে হবে। অধিক সংখ্যক চিকিৎসক নিয়োগ করতে হবে।
# অনতি বিলম্বে গরিব গৃহহীন ভূমিহীনদের মধ্যে ভূমি বণ্টন করতে হবে।
# ভারত বাংলাদেশের সীমান্তে কাটা তারের বেড়ায় ক্ষতি গ্রস্ত পরিবার গুলোকে পুনর্বাসন ও আর্থিক সাহায্য প্রদান করতে হবে।

## বিধানসভা কেন্দ্র
তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।

## ২০১৩ সালের বিধানসভা নির্বাচন ফল
তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ত্রিপুরার ভারতীয় জনতা পার্টির রাজনীতিবিদ
বিষয়শ্রেণী:উত্তর ত্রিপুরা জেলার ব্যক্তি
বিষয়শ্রেণী:ত্রিপুরা বিধানসভার সদস্য ২০১৮-২০২৩
বিষয়শ্রেণী:ত্রিপুরা বিধানসভার অধ্যক্ষ
বিষয়শ্রেণী:ত্রিপুরা বিধানসভার উপাধ্যক্ষ
গ্যালিফর্মিস

**গ্যালিফর্মিস** (Galliformes) বড় আকারের ভারী ভূচর পাখিদের একটি বর্গ। মুরগি, টার্কি, মথুরা, তিতির, বাতাই, বটেরা, ময়ূর প্রভৃতি পাখিরা এ বর্গের অন্তর্ভুক্ত। গ্যালিফর্মিস নামটি ল্যাটিন *গ্যালাস* থেকে এসেছে যার অর্থ মুরগি। এ বর্গের একটা বড় অংশ শিকারযোগ্য পাখি। প্রায় ২৯০ প্রজাতির পাখি এ বর্গের অন্তর্ভুক্ত, যার মধ্যে দুই-একটি মরু ও মেরু অঞ্চল বাদে প্রায় সমগ্র পৃথিবীতেই দেখা যায়। দ্বীপসমূহে এদের কমই দেখা যায়, বিশেষ করে মহাসাগরীয় দ্বীপগুলোতে এরা প্রায় নেই বললেই চলে। যদিও কিছু কিছু দ্বীপে এদের দেখা যায়, তাও মানুষের মাধ্যমে অবমুক্ত করা হয়েছে। বহু প্রজাতিকে গৃহপালিত পাখি হিসেবে মানুষ বহুকাল আগে থেকে লালন-পালন করে আসছে।

মোট পাঁচটি গোত্র নিয়ে এ বর্গটি গঠিত। গোত্রগুলো হল:

* Phasianidae- বনমোরগ, বটেরা, তিতির, বাতাই, মথুরা, টার্কি ও গ্রুস
* Odontophoridae- নতুন বিশ্বের কোয়েল
* Numididae- গিনিফাউল
* Cracidae- চাকালাকা আর কুরাসো
* Megapodiidae- মলি মুরগি ও ব্রাশ টার্কিসহ অন্যান্য মেগাপড।

বাস্তুতন্ত্রে এ বর্গের পাখিরা অত্যন্ত গুরুত্বপূর্ণ ভূমিকা রাখে। বীজের বিস্তার আর পোকামাকড় দমনে এদের গুরুত্ব অপরিসীম। এদের মাংস আর ডিম মানুষের প্রোটিনের অভাব পুরনে বিরাট ভূমিকা রাখে। এছাড়া এদের শিকার করা পূর্ব-পশ্চিম সবখানেই একটি জনপ্রিয় বিনোদন। অনেক প্রজাতিই বেশ দ্রুত দৌড়াতে সক্ষম আর অধিকাংশ সময়ে শত্রুর তাড়া খেলে উড়ে না যেয়ে দৌড়ে পালানোর চেষ্টা করে। তাই বলে এমন নয় যে এরা উড়তে পারে না। তবে একেবারে বিপদে না পড়লে এরা সচরাচর ওড়ে না। বেশিরভাগ প্রজাতির পুরুষেরা স্ত্রীদের তুলনায় বেশ রঙচঙে আর সুন্দর পালকে শোভিত। প্রজনন মৌসুমে পুরুষরা নেচেকুঁদে, নানা অঙ্গভঙ্গী করে আর ডাক ছেড়ে স্ত্রীর মনোরঞ্জনের চেষ্টা করে। এরা পরিযায়ী স্বভাবের নয়।

## তথ্যসূত্র

## বহিঃসংযোগ

* The World Pheasant Association - The ultimate authority on Galliformes
* Gamebird Journal - An Online Magazine Devoted To The Gamebird Enthusiast
* Galliformes - Conservation and aviculture 

*
বিষয়শ্রেণী:পাখির বর্গ
বিষয়শ্রেণী:কনরাড জ্যাকব টেমিঙ্ক কর্তৃক নামকরণকৃত ট্যাক্সা
দ্য লিগ অফ এক্সট্রাঅর্ডিনারি জেন্টলম্যান

**দ্য লিগ অফ এক্সট্রাঅর্ডিনারি জেন্টলমেন** ২০০৩ সালে মুক্তিপ্রাপ্ত আমেরিকান সুপারহিরো চলচ্চিত্র যার চরিত্রগুলো নেওয়া হয়েছে অ্যালেন মুর লিখিত একই নামের কমিক বই থেকে। অ্যালেন মুর এর বই থেকে তৈরি অন্য চলচ্চিত্রগলো হল, ওয়াচম্যান, ভী ফর ভেনডেটা এবং ফ্রম হেল। এই চলচ্চিত্রটি ২০তম সেঞ্চুরি ফক্স কর্তৃক পরিবেশিত ও ১১ই জুলাই ২০০৩ সালে যুক্তরাষ্ট্রে মুক্তি পেয়েছিল। চলচ্চিত্রটি পরিচালনা করেন স্টিফেন নরিংটন এবং অভিনয় করেন শ্যান কনেরি, নাসিরুদ্দিন শাহ্, পিটা উইলসন, টনি কারেন, স্টুয়ার্ট টাউনসেন্ড, শ্যান ওয়েস্ট, জেসন ফ্লেমিং ও রিচার্ড রক্সবার্গ। চলচ্চিত্রটি বক্স অফিসে বিশ্বব্যাপী $১৭৯,২৬৫,২০৪ ডলার, ভাড়া থেকে $৪৮,৬৪০,০০০ ডলার ও ডিভিডি বিক্রি করে ২০০৩ সালে $৩৬,৪০০,০০ ডলার আয় করে।

## তথ্যসূত্র

## বহিঃসংযোগ
* 
* 
* Article at FilmForce about the film 
* 
* Stax's review at IGN of a revised version of the script
* Internet Movie Firearms Database: Description of firearms used in ''The League of Extraordinary Gentlemen''
* Zone Troopers: Website about the different Allan Quatermain and King Solomon's Mine films

বিষয়শ্রেণী:২০০৩-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:২০০০-এর দশকের সুপারহিরো চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:রাশিয়ার পটভূমিতে চলচ্চিত্র
বিষয়শ্রেণী:চেক প্রজাতন্ত্রে ধারণকৃত চলচ্চিত্র
বিষয়শ্রেণী:মরক্কোতে ধারণকৃত চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
ইব্রাহীম আফেলায়

**ইব্রাহীম আফেলায়** (, ; জন্ম ২ এপ্রিল ১৯৮৬) একজন পেশাদার ডাচ ফুটবলার যিনি ইংলিশ প্রিমিয়ার লিগ এর দল স্টোক সিটিতে একজন আক্রমণাত্মক মধ্যমাঠের খেলোয়াড় বা পার্শ্বীয় খেলোয়াড় হিসেবে খেলেন। তাকে একজন ক্ষমতাবান এবং গতিশীল খেলোয়াড় হিসেবে মনে করা হয়।

তিনি ডাচ জাতীয় যুব দলের হয়ে খেলেছেন এবং বর্তমানে সিনিয়র জাতীয় দলের সদস্য। তিনি ডাচ জাতীয় দলের হয়ে উয়েফা ইউরো ২০০৮ এবং ২০১০ ফিফা বিশ্বকাপে অংশগ্রহণ করেছেন।

তিনি *পিএসভি আইন্দোফেনে* খেলেছেন এবং অধিনায়কের দায়িত্ব পালন করেছেন। সে সময় তিনি চারটি জাতীয় শিরোপা অর্জন করেন এবং ২০০৭ সালে নেদারল্যান্ডসের সেরা যুব খেলোয়াড় নির্বাচিত হন।

## তথ্যসূত্র

## বহিঃসংযোগ

* BDFutbol প্রোফাইল
* Transfermarkt প্রোফাইল
* ইএসপিএন প্রোফাইল 
* ইব্রাহীম আফেলায় – Wereld van Oranje 
* ২০১০ ফিফা বিশ্বকাপ প্রোফাইল 
* 
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:পিএসভি আইন্দোভেনের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:গ্রিসে প্রবাসী ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলারবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২১শ শতাব্দীর ওলন্দাজ পুরুষ ক্রীড়াবিদ
পাহাড়ি তরুণাস্থি কাছিম

**পাহাড়ি তরুণাস্থি কাছিম** (বৈজ্ঞানিক নাম: *Amyda cartilaginea*) Trionychidae (ট্রায়োনিকিডি) গোত্র বা পরিবারের অন্তর্গত *[[Amyda]]* (অ্যামিডা) গণের অন্তর্গত এক প্রজাতির নরম খোলের মাঝারি আকারের কাছিম। এর ইংরেজি নাম Asiatic Softshell Turtle। ১৭৭০ খ্রিষ্টাব্দে পিটের বোদ্যারত এ প্রজাতির প্রথম বৈজ্ঞানিক নামকরণ করেন *Testudo cartilaginea*। স্বভাবে এটি নিশাচর। বিগত কয়েক দশক ধরে এদের সংখ্যা ক্রমেই আশঙ্কাজনক হারে কমছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।

## বিস্তৃতি

পাহাড়ি তরুণাস্থি কাছিম ভারতের মিজোরাম ও মায়ানমার থেকে শুরু করে থাইল্যান্ড, কম্বোডিয়া, লাওস, ভিয়েতনাম, মালয়েশিয়া, ইন্দোনেশিয়া (সুমাত্রা, জাভা ও বোর্নিও), সিঙ্গাপুর ও ব্রুনাই পর্যন্ত বিস্তৃত। ২০১১ সালের নভেম্বর মাসে বাংলাদেশের বান্দরবান জেলার রেমাক্রি খালে প্রথমবারের মত এটির সন্ধান পাওয়া যায়।
thumb|left|upright|''Amyda cartilaginea (Trionyx cartilagineus)'', সেন্ট পিটার্সবার্গ জাদুঘর
## বিবরণ
বাংলাদেশের মিঠাপানিজাত ধুম কচ্ছপ এবং কালুয়া কচ্ছপের মতো দেখতে হলেও পাহাড়ি তরুণাস্থি কাছিম আকারে বেশ ছোট ও চ্যাপ্টা আকৃতির। এর দৈর্ঘ্য সর্বোচ্চ ৮৩ সেন্টিমিটার। খোলসের ওপরের অংশের সামনের প্রান্তে অবস্থিত এক সারি গোলাকার গুটিকা (টিউবারকল) এবং সরু ও লম্বা নাক দেখে সহজেই অন্য সব কাছিম প্রজাতি থেকে একে আলাদা করে চেনা সম্ভব। পাহাড়ি তরুণাস্থি কাছিমের ওপরের অংশ ধূসর থেকে জলপাই রং হয়ে থাকে; নিচের অংশ সাদা অথবা হালকা ধূসর হয়ে থাকে। কম বয়সী কাছিমের ওপরের অংশে অনেক কালো ও হলদে ফোটা এবং উঁচু উঁচু লম্বাটে দাগ থাকে। এই দাগ কালক্রমে ধীরে ধীরে খোলসের ওপরের ত্বকের সঙ্গে মিশে যায়। পুরুষ কাছিমের খোলকের নিচের অংশ সাদা, স্ত্রী কাছিমের ধূসর।

## স্বভাব

পাহাড়ি তরুণাস্থি কাছিমের প্রধান খাদ্য পাহাড়ি নদী ও জলাশয়ের মাছ, ব্যাঙ, ব্যাঙাচি, চিংড়ি ও বিভিন্ন প্রকার জলজ পোকামাকড়। এরা নদী বা জলাশয়ের ধারে গর্ত খুঁড়ে বছরে তিন-চারবার ডিম পাড়ে। ডিমের সংখ্যা ৫ থেকে ৩০টি। ডিম ফুটে বাচ্চা বের হতে সময় লাগে ১৩০ দিনে থেকে১৪০ দিন পর্যন্ত অর্থাৎ ৪ থেকে ৫ মাস।

## তথ্যসূত্র

## বহিঃসংযোগ

* Asian Turtle Trade Working Group 2000. Amyda cartilaginea. 2006 IUCN Red List of Threatened Species.  Downloaded on 9 July 2007.
* Amyda cartilaginea in the Reptile Database.

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের উভচর
বিষয়শ্রেণী:বাংলাদেশের কচ্ছপ
বিষয়শ্রেণী:১৭৭০-এ বর্ণিত সরীসৃপ
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
বৃক্ষবিজ্ঞান

thumb|right|বৃক্ষ সনাক্তকরণের ক্ষেত্রে পাতার আকৃতি সবচাইতে জনপ্রিয় হাতিয়ার
**বৃক্ষবিজ্ঞান** বা **কাষ্ঠল উদ্ভিদবিজ্ঞান**  হল কাষ্ঠল উদ্ভিদের (বৃক্ষ, গুল্ম, এবং কাষ্ঠলতা) বিজ্ঞান ও অধ্যয়ন। উদ্ভিদ শ্রেণিবিন্যাসবিদ্যা ও বৃক্ষবিজ্ঞানের মধ্যে তেমন কোনো স্পষ্ট পার্থক্য নেই। তথাপি, কাষ্ঠল উদ্ভিদ কেবল বিভিন্ন উদ্ভিদ গোত্রের অন্তর্ভুক্ত নয়, এসব গোত্র আবার কাষ্ঠল এবং অকাষ্ঠল, উভয় সদস্য নিয়ে গঠিত হতে পারে। কিছু গোত্র খুবই অল্প সংখ্যক কাষ্ঠল প্রজাতি নিয়ে গঠিত। এই ব্যাপারটি বৃক্ষবিজ্ঞান সম্পর্কিত দৃষ্টিকোণের কার্যকারিতাকে দারুণভাবে সীমাবদ্ধ করে দেয়। বৃক্ষবিজ্ঞানের মূলত বনবিজ্ঞান বা উদ্ভিদবিজ্ঞানের একটি শাখা যেখানে বৃক্ষ ও অন্যান্য কাষ্ঠল উদ্ভিদের শ্রেণিবিন্যাস, নামকরণ, শনাক্তকরণ, ও বিস্তার নিয়ে অধ্যয়ন করা হয়। এটিকে ইংরেজিতে *ডেনড্রোলজি* বা *জাইলোলজি* বলে। 

বৃক্ষবিজ্ঞানের যে অংশ ক্রান্তীয় অঞ্চলের বিষয়বস্তু নিয়ে আলোচনা করে তাকে ক্রান্তীয় বৃক্ষবিজ্ঞান বলা যেতে পারে। ক্রান্তীয় বৃক্ষবিজ্ঞান অধ্যয়নের পাঁচটি প্রধান উদ্দেশ্য রয়েছে। যেমনঃ বৃক্ষের নামকরণ, শ্রেণিবিন্যাস, সনাক্তকরণ, বিস্তার, এবং গুরুত্বপূর্ণ বনজ বৃক্ষ। 

## উদ্ভিদবিদ্যার সাথে সম্পর্ক
বৃক্ষবিজ্ঞানকে প্রায়সই উদ্ভিদবিদ্যার সাথে গুলিয়ে ফেলা হয়। কিন্তু, উদ্ভিদবিদ্যায় যেখানে সব ধরনের সাধারণ উদ্ভিদের অধ্যয়ন করা হয়, সেখানে বৃক্ষবিজ্ঞান কেবল কাষ্ঠল উদ্ভিদ নিয়ে অধ্যয়ন করে। বৃক্ষবিজ্ঞানকে উদ্ভিদবিজ্ঞানের একটি উপবিভাগ হিসেবে বিবেচনা করা যায় যা কাষ্ঠল উদ্ভিদের জন্য বিশেষায়িত।

## তথ্যসূত্র

## বহিঃসংযোগ
* আইওয়া স্টেট- বৃক্ষবিজ্ঞান 
* ভার্জিনিয়া টেক'র বন জীববিজ্ঞান ও বৃক্ষবিজ্ঞানের শিক্ষামূলক সাইট 
* বৃক্ষবিজ্ঞানের উপর তথ্য এবং অন্যান্য বৃক্ষ সনাক্তকরণ সংগ্রহশালা

বিষয়শ্রেণী:বনবিজ্ঞান
বিষয়শ্রেণী:বৃক্ষবিজ্ঞান
বিষয়শ্রেণী:উদ্ভিদবিজ্ঞানের শাখা
এশিয়ান বয়েজ

**এশিয়ান বয়েজ বা এবিজেড** () একটি এশিয়ান-আমেরিকান স্ট্রিট গ্যাং। ১৯৭০-এর দশকে মার্ভিন “সাই বয়” ম্যারকাদু এই গ্যাংটি প্রতিষ্ঠা করেন। এশিয়ান বয়েজের সদস্যরা মূলত ভিয়েতনাম, কম্বোডিয়া বা লাওসীয় বংশদ্ভূত।

## বিশেষ অপরাধ
### সুথি ম্যান
১৯৯৭ সালের আগস্টে এশিয়ান বয়েজ ভ্যান নায়েস গ্যাং-এর নেতা সুথি ম্যানকে গ্রেফতার করা হয়। তাকে নম পেন, কম্বোডিয়া থেকে গ্রেফতার করা হয় এবং আমেরিকায় ফিরিয়ে আনা হয়। উল্লেখ্য তিনি জানুয়ারিতে যুক্তরাষ্ট্র থেকে পালিয়ে গিয়েছিলেন। ১৯৯৫ সালে লস অ্যাঞ্জেলস এর সান ফেরনাদো ভ্যালীতে পাঁচটি গ্যাং সম্পর্কিত হত্যায় তাকে অভিযুক্ত করা হয়। ১৯৯৮ সালের ২০ সেপ্টেম্বর এশিয়ান বয়েজের সাতজন সদস্যকে গ্রেফতার করা হয় ও তাদের বিরুদ্ধে সাতটি হত্যা, ১৮টি হত্যা চেষ্টা ও পাঁচটি হত্যার প্ররোচনার অভিযোগ আনা হয় যা ভ্যান নায়েসে ১৯৯৫ সালে সংগঠিত হয়েছিল।

### স্যাং ভুর মৃত্যু
নিউইয়র্কে ২০০৭ সালের জানুয়ারিতে গ্যাং-এর তিন জন সদস্যের বিরুদ্ধে স্যাং ভু নামে ১৫ বছরের একজন বালককে পিটিয়ে হত্যার অভিযোগ গঠন করা হয়।

## তথ্যসূত্র

বিষয়শ্রেণী:১৯৭০-এ প্রতিষ্ঠিত
বিষয়শ্রেণী:স্ট্রিট গ্যাং
বিষয়শ্রেণী:এশিয়ান-আমেরিকান গ্যাং
বিষয়শ্রেণী:১৯৯০-এর দশকে প্রতিষ্ঠিত সংগঠন
ভভিনাম

**ভভিনাম** (, ভিয়েতনাম মার্শাল আর্টস) একটি ভিয়েতনামী মার্শাল আর্ট।

## লোগো

ভভিনাম হাত, কনুই, পা, হাঁটু এবং অস্ত্র যেমন তলোয়ার, ছুরি, ছেনি, নখর, পাখার ব্যবহার জড়িত।

হলুদ ভভিনাম লোগো একটি আয়তক্ষেত্র এবং একটি বৃত্ত থেকে গঠিত, শীর্ষে কৌণিক, নিচে বৃত্ত। এই ফর্মটি শক্ত এবং নরম এর পরিপূর্ণতা, সত্য, ভাল এবং সুন্দরকে প্রতিকায়িত করে।

## ইউনিফর্ম
পরবর্তী বছরগুলিতে, ভিয়েতনামে রাজনৈতিক অস্থিরতা বৃদ্ধি পায়; সিস্টেমের জাতীয়তাবাদী রাজনৈতিক অভিমুখের কারণে, শিল্পটি দমনের মধ্যে পড়ে।

এর উপর ভিত্তি করে, ছাত্রের লক্ষ্য যুদ্ধে এবং দৈনন্দিন জীবনে কঠোর এবং নরম একত্রিত করার ক্ষমতা বিকাশ করা। এর উদ্দেশ্য হল শারীরিক সক্ষমতার পাশাপাশি শিক্ষার্থীর আত্মার বিকাশ ঘটানো।
আত্মরক্ষার কৌশলগুলি অস্ত্রবিহীন আক্রমণগুলির বিরুদ্ধে প্রতিরক্ষাকে কভার করে যেমন পেছন থেকে শ্বাসরোধ করা এবং ছুরি বা তলোয়ার দিয়ে সজ্জিত আক্রমণকারীদের বিরুদ্ধে প্রতিরক্ষা।right|thumbnail|Flying scissors to the neck. The opponent is forced to the ground with a twist of the body.
১৯৩৮-১৯৬৪ সাল পর্যন্ত, কোন অফিসিয়াল ইউনিফর্ম ছিল না। ১৯৬৪ সালে, মাস্টাররা প্রথম কাউন্সিল সংকেত লিপিবদ্ধ করে। নীল রঙ ইউনিফর্মের জন্য অফিসিয়াল রঙ হিসেবে গৃহীত হয়

### বেল্ট

## আরও দেখুন

* সিলাত

## তথ্যসূত্র

## বহিঃসংযোগ

### ফেডারেশন
* Vovinam Viet Nam Federation (Viet Nam)
* Vovinam World Federation
* Vovinam Intercontinental Association 
* US Vovinam Federation
* Vovinam Viêt Võ Dao Federation Germany (German)
* Vovinam Federation Denmark  (Denmark)
* Vovinam Association India
* Vovinam Association Maharashtra (India)

বিষয়শ্রেণী:ভিয়েতনামিজ মার্শাল আর্টস
বিষয়শ্রেণী:যুদ্ধ ক্রীড়া
বিষয়শ্রেণী:একক ক্রীড়া
উভচরবিদ্যা

থাম্ব|যেহেতু এটা গাছে আছে মানে স্থলেও থাকতে পারে আবার সাধারণত এটা পানিতে বসবাস করে তাই হটি উভয়চর।
জীববিজ্ঞানের যে শাখায় ব্যাঙ, স্যালামেন্ডার, নিউট ও সিসিলার মত উভচর প্রাণী নিয়ে পঠন-পাঠন ও গবেষণা করা হয় তাকে বলে **উভচরবিদ্যা**। শাখাটি *উভচর প্রাণী* বা *ব্যাট্রাকোলজি* নামে পরিচিত। উভচর প্রাণী নিয়ে যারা গবেষণা করেন তাদেরকে বলা হয় "উভচরবিদ"। বিজ্ঞানের এই শাখাটিকে আবার হার্পেটোলজি বা উভচর-সরীসৃপবিদ্যার অন্তর্ভুক্ত শাখা হিসেবে বিবেচনা করা হয়।

উভচরেরা শীতল রক্তবিশিষ্ট মেরুদণ্ডী প্রাণী। বেশিরভাগ উভচরই স্যাঁতস্যাঁতে এলাকায় বসবাস করে। পৃথিবীতে মোট উভচর প্রজাতির সংখ্যা ৬৭০০টি। আবাসস্থল ধ্বংসের কারণে বর্তমানে এদের অস্তিত্ব হুমকির সম্মুখীন।

## তথ্যসূত্র

বিষয়শ্রেণী:প্রাণিবিজ্ঞানের উপক্ষেত্র
বিষয়শ্রেণী:উভচর প্রাণী
তাফসির ইবনে কাসির

আল্লামা ইবনে কাছীর কর্তৃক আল-কোরআনের ব্যাখ্যামূলক গ্রন্থ হিসেবে লিখিত **তাফসির-এ-আল-কোরআন আল-আযীম** গ্রন্থটিই মুসলিম বিশ্বে সংক্ষেপে *তাফসির-এ-ইবন কাছীর* নামে পরিচিত। এই গ্রন্থটি সুন্নি মুসলমানদের নিকট বিশেষভাবে সমাদৃত তাফসির গ্রন্থ।
থাম্ব|291x291পিক্সেল|''তাফসির ইবনে কাসি''রের একটি আরবি পাণ্ডুলিপি থেকে একটি পৃষ্ঠা
ইবন কাছীরের এই গ্রন্থটি আল-তাবারীহ কর্তৃক লিখিত "তাফসির-এ-আল তাবারীহ" গ্রন্থটির সারসংক্ষেপ বলে ধারণা করা হয়। এই গ্রন্থটিতে আল-কোরআনের প্রতিটি সূরার ব্যাখ্যা ও বর্ণনায় হাদীস থেকে উদ্ধৃতি ব্যবহার করা হয়েছে বলে সাধারণের নিকট এর গ্রহণযোগ্যতা অধিক।

## অনুবাদ
বর্তমানে এই তাফসির গ্রন্থটি ৭৪টি ভাষায় অনুবাদ করা হয়েছে; যার মধ্যে বাংলা, ইংরেজি, উর্দু, হিন্দি প্রধান। বাংলায় এই গ্রন্থটি বাংলাদেশ ইসলামিক ফাউন্ডেশন কর্তৃক প্রকাশিত হয়েছে, যেটির অনুবাদ করেছেন বাংলাদেশের অধ্যাপক আখতার ফারূক।

## গ্রন্থ পরিচিতি
মানকূলাত বা রিওয়ায়েতভিত্তিক তাফসীরগুলোর মধ্যে এই গ্রন্থটিকেই সবচেয়ে নির্ভরযোগ্য বলে গণ্য করা হয়। এর মূল গ্রন্থটি চার খণ্ডে বিভক্ত এবং প্রতিটি খণ্ডের পৃষ্ঠা সংখ্যা ছয়'শয়ের বেশি।

## তথ্যসূত্র

বিষয়শ্রেণী:সুন্নি তাফসির
বিষয়শ্রেণী:তাফসির গ্রন্থ
বিষয়শ্রেণী:১৪শ শতাব্দীর আরবি ভাষার বই
জেসন হোল্ডার

**জেসন ওমর হোল্ডার** (; জন্ম: ৫ নভেম্বর, ১৯৯১) বার্বাডোসে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ৬ ফুট ৭ ইঞ্চি উচ্চতাবিশিষ্ট দীর্ঘদেহী **জেসন হোল্ডার** ওয়েস্ট ইন্ডিজ ক্রিকেট দলের অন্যতম সদস্য ও বর্তমানে একদিনের আন্তর্জাতিক দলে অধিনায়কত্ব করছেন।

## খেলোয়াড়ী জীবন
দীর্ঘদেহী হোল্ডারের একদিনের আন্তর্জাতিক ক্রিকেটে অভিষেক ঘটে ২০১২-১৩ মৌসুমে অস্ট্রেলিয়া দলের বিপক্ষে।

১৪ জুলাই, ২০১৩ তারিখ অনুষ্ঠিত খেলায় ওয়েস্ট ইন্ডিজের বিপক্ষে নিজস্ব সেরা বোলিং পরিসংখ্যান দাঁড় করান ১৩ রানের বিনিময়ে ৪ উইকেট দখল করে।

## অধিনায়কত্ব
১৫ জানুয়ারি, ২০১৪ তারিখে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এরপর দলের সাবেক অধিনায়ক ডোয়েন ব্র্যাভোকে সরিয়ে ওয়েস্ট ইন্ডিজ ক্রিকেট বোর্ড কর্তৃক তাকে একদিনের আন্তর্জাতিক দলে অধিনায়ক মনোনীত করা হয়। মাত্র ২৩ বছর ৭২ দিন বয়সে সর্বকনিষ্ঠ ওয়েস্ট ইন্ডিয়ান অধিনায়কের গৌরব লাভ করেন হোল্ডার।

ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য তাকে অধিনায়কত্ব করে ১৫-সদস্যের চূড়ান্ত তালিকা প্রকাশ করে। ২৭ ফেব্রুয়ারি, ২০১৫ তারিখে গ্রুপ পর্বের চতুর্থ খেলায় দক্ষিণ আফ্রিকা দলের বিপক্ষে ১০৪ রান দেন যা বিশ্বকাপের যে-কোন বোলারের তুলনায় সবচেয়ে বেশি। এছাড়াও তিনি একদিনের আন্তর্জাতিকের ইতিহাসে ধারাবাহিকভাবে দুই ওভারে সবচেয়ে বেশি রান দেন।

## ইন্ডিয়ান প্রিমিয়ার লিগ
আন্তর্জাতিক ক্রিকেট অঙ্গনে অভিষিক্ত হবার অল্প কিছুদিন পরই তিনি ইন্ডিয়ান প্রিমিয়ার লিগে খেলেন। চেন্নাই সুপার কিংস কর্তৃপক্ষ আইপিএলের নিলামে তার বিনিময় মূল্য নির্ধারণ করে বিশ হাজার মার্কিন ডলারে।

## তথ্যসূত্র

## আরও দেখুন
* ডোয়েন ব্র্যাভো
* ওয়েস্ট ইন্ডিজ ক্রিকেট দল
* ২০১৫ ক্রিকেট বিশ্বকাপ গ্রুপ বি

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:ওতাগোর ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ডারবান'স সুপার জায়ান্টসের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:ওরচেস্টারশায়ারের ক্রিকেটার
পিটার নিরো

**পিটার জন নিরো** (: জন্ম: ২৭ জুন, ১৯৬৪) ত্রিনিদাদ ও টোবাগোয় জন্মগ্রহণকারী আম্পায়ার। ২০০৭ সালে লিস্ট এ ক্রিকেটের মাধ্যমে আম্পায়ার হিসেবে অভিষিক্ত হন। পরের বছরই প্রথম-শ্রেণীর ক্রিকেটে অভিষেক ঘটে তার।

## আরও দেখুন
* আম্পায়ার
* ২০১৩ ওয়েস্ট ইন্ডিজ ত্রি-দেশীয় সিরিজ

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ত্রিনিদাদ ও টোবাগোর ক্রিকেট আম্পায়ার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
গ্রুইফর্মিস

**গ্রুইফর্মিস** (Gruiformes) অনেকগুলো বিচিত্র গোত্র নিয়ে গঠিত একটি পক্ষীবর্গ। এসব গোত্রের অন্তর্গত প্রজাতিসমূহ সমগ্র পৃথিবীজুড়ে ব্যাপকভাবে বিস্তৃত। গ্রুইফর্মিস শব্দটি লাতিন ভাষা থেকে এসেছে এবং এর অর্থ *[[সারস|সারসের]] মত*।

সাধারণভাবে জলচর, পানিকাটা ও ভূচর পাখিদের কয়েকটি গোত্র মিলে এ বর্গটি গঠিত হয়েছে। এসব গোত্রের অধিকাংশকে অন্যসব বর্গে ফেলা যায় নি বলে এ বর্গে স্থান দেওয়া হয়েছে। ১৪ প্রজাতির বড় সারস, প্রায় ১৪৫ প্রজাতির ঝিল্লি আর গুরগুরি, এবং আরও কিছু বিচ্ছিন্ন গোত্র যেগুলোতো মাত্র এক থেকে তিনটি প্রজাতি রয়েছে সেগুলোকে এ বর্গে স্থান দেওয়া হয়েছে। এ ধরনের বিচ্ছিন্ন গোত্রের মধ্যে রয়েছে বাস্টার্ড আর ডাহরদের গোত্র Otididae (ওটিডি, প্রায় ২৬ প্রজাতি), Mesitornithidae (মেসিটর্নিথিডি, মাত্র একটি প্রজাতি), Heliornithidae (হেলিওর্নিথিডি; প্যারাপাখি ও সূর্যডুবুরি, তিনটি প্রজাতি), Turnicidae (টুর্নিসিডি, নাটাবটের, প্রায় ১৬ প্রজাতি), Aramidae (আরামিডি, একটি প্রজাতি), Psophiidae (সোফিডি, তিনটি প্রজাতি), Cariamidae (কারিয়ামিডি, ২টি প্রজাতি), Eurypygidae (ইউরিপিজিডি, একটিমাত্র প্রজাতি), Rhynochetidae (রাইনোকেটিডি, একটি প্রজাতি) ইত্যাদি। বর্তমানে আধুনিক গবেষণায় এসব গোত্রের অধিকাংশকে আলাদা বর্গের মর্যাদা দেওয়া হয়েছে বা অন্য কোন বর্গে স্থান দেওয়া হয়েছে।

## শ্রেণিবিন্যাস

**বর্গ GRUIFORMES**
* **উপবর্গ Ralli**
** গোত্র Rallidae (ঝিল্লি, গুরগুরি, কালেম, পানমুরগি ইত্যাদি) 
** গোত্র Heliornithidae (সূর্যডুবুরি ও প্যারাপাখি) অনেকসময় Rallidae-এর অন্তর্ভুক্ত গণ্য করা হয়
** গোত্র †Aptornithidae (প্রাগৈতিহাসিক) - Rallidae-এর অন্তর্ভুক্ত
* **উপবর্গ Grui**
** গোত্র †Eogruidae (জীবাশ্ম)
** গোত্র †Ergilornithidae (জীবাশ্ম) - সম্ভবত Eogruidae-এর অন্তর্ভুক্ত
** গোত্র Gruidae (সারস)
** গোত্র Aramidae (লিম্পকিন)
** গোত্র Psophiidae (ট্রাম্পেটার)
* **Gruiformes গোত্রে অন্তর্ভুক্তি নিয়ে সন্দেহ রয়েছে**
** গোত্র †Parvigruidae (জীবাশ্ম)
** গোত্র †Songziidae (জীবাশ্ম)
** গোত্র †Gastornithidae (diatrymas) (জীবাশ্ম)
** গোত্র †Messelornithidae (জীবাশ্ম)
** গোত্র †Salmilidae (জীবাশ্ম) - বিচ্ছিন্ন বর্গ (কারিয়ামিফর্মিস)
** গোত্র †Geranoididae (জীবাশ্ম) - বিচ্ছিন্ন বর্গ (কারিয়ামিফর্মিস)
** গোত্র †Bathornithidae (জীবাশ্ম) - বিচ্ছিন্ন বর্গ (কারিয়ামিফর্মিস)
** গোত্র †Idiornithidae (জীবাশ্ম) - বিচ্ছিন্ন বর্গ (কারিয়ামিফর্মিস)
** গোত্র †Phorusrhacidae (জীবাশ্ম) - বিচ্ছিন্ন বর্গ (কারিয়ামিফর্মিস)
** গোত্র Cariamidae (সেরিয়েমা) - বিচ্ছিন্ন বর্গ (কারিয়ামিফর্মিস)
** গোত্র Otididae (বাস্টার্ড) - 
** গোত্র Eurypygidae (সূর্যবগলা) - কাগুর সাথে মিলে নতুন বর্গ ইউরিপিজিফর্মিসের অন্তর্ভুক্ত 
** গোত্র Rhynochetidae (কাগু) - prospective "Metaves" - new order Eurypygiformes together with sunbittern 
** গোত্র Mesitornithidae (মেসাইট, রোয়াটেলো, মোনিয়া) prospective "Metaves" - distinct order

## তথ্যসূত্র

## বহিঃসংযোগ
* Tree of Life: Gruiformes 

*
গ্রুইফর্মিস
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
দ্য ফাইনম্যান লেকচার্স অন ফিজিক্স

**দ্য ফাইনম্যান লেকচার্স অন ফিজিক্স** ১৯৬৪ সালে প্রকাশিত একটি পদার্থবিজ্ঞানের পাঠ্যবই। এর রচয়িতা রিচার্ড ফাইনম্যান, রবার্ট বি লেইটন এবং ম্যাথু লিনজি স্যান্ডস. ১৯৬১-১৯৬৩ সালে ক্যালিফোর্নিয়া ইন্সটিটিউট অফ টেকনোলজিতে ফাইনম্যানের দেয়া লেকচারের উপর ভিত্তি করে এই বইসমূহ রচিত। এর মধ্যে রয়েছে গণিত, তড়িৎচৌম্বকত্ব, নিউটনীয় পদার্থবিজ্ঞান, কোয়ান্টাম পদার্থবিজ্ঞান এবং অন্যান্য বিজ্ঞানের সাথে পদার্থবিজ্ঞানের সম্পর্ক।

## তথ্যসূত্র

বিষয়শ্রেণী:পদার্থবিজ্ঞানের বই
বিষয়শ্রেণী:পদার্থবিজ্ঞানের পাঠ্যপুস্তক
বিষয়শ্রেণী:মার্কিন অ-কল্পকাহিনী বই
মসজিদে মুফতী-এ আযম

**মসজিদে মুফতী-এ আযম** (অতি পরিচিত "কুলুটোলা মসজিদ" নামে) ঘনবসতি পুরান ঢাকার সূত্রাপুর থানার অন্তগর্ত কুলুটোলা এলাকায় স্থাপিত। দিল্লির শেষ বাহাদুর শাহ জাফর এর সময়ে আকবরে শাহ সানী (দ্বিতীয়) এর যুগে। মসজিদে যে ঐতিহাসিক শিলা স্থাপিত হয়েছে তাঁতে ফার্সি ভাষায় এই কথা লিখা আছে।

## প্রতিষ্ঠা
৬০ নং তনুগঞ্জ লেনে অবস্থিত মসজিদে মুফতী-এ আযম একটি সুপরিচিত মসজিদ। এই মসজিদ ঠিক কবে তৈরি করা হয়েছে বা কারা তৈরি করেছে সে বিষয়ে সুনিশ্চিত কোন তথ্য পাওযা যায় নি। তবে মসজিদের মধ্যে প্রাপ্ত একটি প্রাচীন শিলালিপির মাধ্যমে জানা যায় যে এই মসজিদ ১২৩২ হিজরী তথা ১৮১২ ঈসায়ী সনে প্রতিষ্ঠা করা হয়।

## খতিবদের তালিকা

## চিত্রশালা

File:Front of Masjed e Mufti - Azam.JPG|Front of Masjed e Mufti - Azam
File:Mehrab of Masjed e Mufti - Azam.JPG|Mehrab of Masjed e Mufti - Azam
File:Minar of Masjed e Mufti - Azam.JPG|Minar of Masjed e Mufti - Azam
File:Name of of Masjed e Mufti - Azam.JPG|Name of Masjed e Mufti - Azam
File:The khatib of Masjed e Mufti - Azam.JPG|The khatib of Masjed e Mufti - Azam
File:First floor of Masjed e Mufti - Azam.JPG|First floor of Masjed e Mufti - Azam


## আরো দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

## বহিঃসংযোগ
* http://www.jugantor.com/archive/2010/12/17/news0062.php

বিষয়শ্রেণী:ঢাকা জেলার মসজিদ
এয়ারবাস এ৩১০

**এয়ারবাস এ৩১০** হল দ্বৈত ইঞ্জিন বিশিষ্ট দূরপাল্লার সুপরিসর জেট বিমান। এয়ারবাস ইন্ডাস্ট্রিসের উৎপাদিত দ্বিতীয় বিমান এটি। এয়ারবাস ইন্ডাস্ট্রিস ইএডিএস এর মালিকানাধীন কতগুলো বিমান উৎপাদনকারী সংস্থার সমন্বয়। এয়ারবাস এ৩১০ বিমানটিকে সংক্ষেপে এ৩১০ নামে ডাকা হয় যা এয়ারবাস এ৩০০ থেকে উন্নত করা হয়েছে। এবং এই এ৩০০ বিমানটিই বিশ্বের প্রথম দ্বৈত ইঞ্জিন বিশিষ্ট সুপরিসর বিমান।

সত্তরের দশকের পরে বিমান পরিচালনা সংস্থাগুলো অধিকতর যাত্রী ধারণ ক্ষমতা বিশিষ্ট এবং একই সাথে জ্বালানি সাশ্রয়ী বিমানের খোঁজ করছিলো। এর পরিপ্রেক্ষিতে এয়ারবাস কোম্পানি তাদের প্রথম সুপরিসর বিমান এ৩০০ উৎপাদন করে যা ছিল একই সাথে সুপরিসর এবং জ্বালানী সাশ্রয়ী। এ৩০০ উৎপাদনের পরে এধরনের বিমানের চাহিদা ক্রমশ বৃদ্ধি পেতে শুরু করলে এয়ারবাস ইন্ডাস্ট্রিজ এয়ারবাস এ৩১০ নকশার কাজে হাত দেয়।

এই বিমানটি প্রকরন ভেদে ২১৮ থেকে ২৮০ জন যাত্রী বহন করতে সক্ষম। এছাড়া প্রকরন ভেদে এর সর্বোচ্চো পাল্লা ৬৮০০ কিলোমিটার থেকে ৯৬০০ কিলোমিটার পর্যন্ত।

## তথ্যসূত্র

বিষয়শ্রেণী:এয়ারবাস বিমান
বিষয়শ্রেণী:টুইনজেট
বিষয়শ্রেণী:নিচু পাখার বিমান
বিষয়শ্রেণী:দ্বৈত-ইঞ্জিন
বিষয়শ্রেণী:১৯৮২-এ প্রথম উড়া বিমান
সানশো

**সানশো** একটি চীনা আত্মরক্ষা পদ্ধতি এবং যুদ্ধ ক্রীড়া। সানশো চীনা সামরিক বাহিনী দ্বারা উন্নতি লাভ করেছে যা ঐতিহ্যগত কুংফু ও আধুনিক যুদ্ধ গবেষণার উপর ভিত্তি করে প্রতিষ্ঠিত একটি মার্শাল আর্ট। এটিতে ঘুষি, লাথি, রেসলিং এমনকি কনুই এবং হাঁটুর মারও অন্তর্ভুক্ত।

## আরও দেখুন
* প্রাদাল সেরেয়
* লেথুই
* লারদ্রিত

## তথ্যসূত্র

## বহিঃসংযোগ

* International Kickboxing Federation - IKF - official website - Sanshou Competition Rules
* Sanshou.com
* SanDa-MMA.com

বিষয়শ্রেণী:একক ক্রীড়া
বিষয়শ্রেণী:চীনা সমরকলা
বিষয়শ্রেণী:যুদ্ধ ক্রীড়া
বিষয়শ্রেণী:উশু (ক্রীড়া)
বিষয়শ্রেণী:সংকর সমরকলা
বিষয়শ্রেণী:মিশ্র মার্শাল আর্ট পদ্ধতি
ড্যারেন স্যামি ক্রিকেট গ্রাউন্ড

**ড্যারেন স্যামি ক্রিকেট গ্রাউন্ড** (), পূর্বে **বিউসেজ্যুর স্টেডিয়াম** সেন্ট লুসিয়ার অন্তর্গত গ্রোস আইসলেটর কাছাকাছি এলাকায় অবস্থিত একটি ক্রিকেট মাঠ। স্টেডিয়ামর দর্শক ধারণ ক্ষমতা বিশ হাজার। ২০০২ সালে এর নির্মাণ কার্য সমাপ্ত হয়। বিউসেজ্যুর পাহাড়ের নামানুসারে এর নামকরণ হয়েছে। রডনি উপসাগরের উপকণ্ঠে এর অবস্থান। উইনওয়ার্ড আইল্যান্ডস ক্রিকেট দলের নিজস্ব মাঠ হিসেবে ঘরোয়া ক্রিকেটের খেলাগুলো অনুষ্ঠিত হয়। ২০০৩ সালে প্রথমবারের মতো শ্রীলঙ্কার বিপক্ষে ওয়েস্ট ইন্ডিজ ক্রিকেট দল খেলতে নামে। ক্যারিবীয় অঞ্চলের প্রথম দিবা-রাত্রির ক্রিকেট খেলা আয়োজনের সুনাম রয়েছে। ২২ একর জমির উপর নির্মিত স্টেডিয়ামে ১৮টি অতিথি কক্ষ এবং একটি প্যাভিলিয়ন রয়েছে যাতে অংশগ্রহণকারী দলগুলো জিম ও লাউঞ্জ হিসেবে ব্যবহার করতে পারে। পাশাপাশি একটি ব্যালকনি ও কনফারেন্স কক্ষ রয়েছে। সেন্ট লুসিয়া’র শুকনো এলাকায় এর অবস্থান, তাই এটি ক্রিকেট খেলা আয়োজনের জন্যে সবিশেষ উপযোগী স্থান হিসেবে পরিচিত।

## সুযোগ-সুবিধাদি
রডনি উপসাগরের তীরবর্তী পর্যটন কেন্দ্রের উত্তর-পূর্বাংশে অবস্থিত এ স্টেডিয়াম তার উচ্চস্তরের সুযোগ-সুবিধাদির জন্য বিখ্যাত। স্টেডিয়ামটি ওয়েস্ট ইন্ডিজ ক্রিকেট বোর্ড কর্তৃক নিয়ন্ত্রিত হয়। ক্যারিবীয় অঞ্চলের বর্তমান ও ভবিষ্যতের খেলাগুলো পরিচালনায় এর মান বজায় রাখতে সচেষ্ট। মাঠের বহিরাবরণ ডিম্বাকৃতি ও প্রচুর ঘাস রয়েছে। স্থায়ী আসনসংখ্যা তেরো হাজার হলেও আন্তর্জাতিক প্রতিযোগিতাসমূহে বিশ হাজারে উন্নীত করা হয়। দুইটি কৃত্রিম পীচ রয়েছে। অনুশীলন ও প্রস্তুতিমূলক খেলায় দু’টো টার্ফ আছে।

## টি২০ আন্তর্জাতিক

### [[২০১০ আইসিসি বিশ্ব টুয়েন্টি২০]]
২০১০ আইসিসি বিশ্ব টুয়েন্টি২০ তে সি গ্রুপের ভারত বনাম আফগানিস্তানের ম্যাচ দিয়ে এই মাঠে আন্তর্জাতিক টি২০ ক্রিকেটের সূচনা হয়। টুর্নামেন্টের অস্ট্রেলিয়া বনাম পাকিস্তানের সেমিফাইনাল ম্যাচটিও এই মাঠে অনুষ্ঠিত হয়।

### [[২০২১ অস্ট্রেলিয়া ক্রিকেট দলের ওয়েস্ট ইন্ডিজ সফর]]
কোভিড মহামারিকালে অট্রালিয়ার ওয়েস্ট ইন্ডিজ সফরের টি২০ সিরিজটি সম্পূর্ণভাবে এখানে অনুষ্ঠিত হয়।

### [[২০২৪ আইসিসি পুরুষ টি২০ বিশ্বকাপ]]
২০২৪ আইসিসি বিশ্ব টি২০ তে অন্যতম আয়োজক মাঠ হিসেবে এটি ব্যবহার করা হচ্ছে ।

সাম্প্রতিক উল্লেখযোগ্য ম্যাচ সমূহ - 

## আরও দেখুন
* সাবিনা পার্ক
* কুইন্স পার্ক ওভাল
* প্রভিডেন্স স্টেডিয়াম
* ২০০৭ ক্রিকেট বিশ্বকাপ
* ২০১০ আইসিসি বিশ্ব টুয়েন্টি২০

## তথ্যসূত্র

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
বিষয়শ্রেণী:২০০২-এ সম্পন্ন ক্রীড়া মাঠ
আর্বোরোফাইলা

**আর্বোরোফাইলা** ফ্যাসিয়ানিডি পরিবারের অন্তর্গত একটি গণ। আর্বোরোফাইলা শব্দের অর্থ *বৃক্ষপ্রেমী* (লাতিন: *arbor* = বৃক্ষ, গ্রিক: *philos* = প্রিয়)। এটি খুবই বিস্তৃত একটি গণ। প্রজাতির সংখ্যা অনুসারে গ্যালিফর্মিস বর্গের মধ্যে ফ্র্যাঙ্কোলিনাস গণের পরেই এর স্থান।

## বিবরণ
এরা দেখতে প্রায় তিতিরের মত, স্বভাবে আলাদা; পা তিতিরের পায়ের চেয়ে লম্বা; পায়ের পিছনে গজালের মত খাড়া নখর নেই; পা লম্বায় নখর-সহ মধ্যমার দৈর্ঘ্যরে প্রায় সমান; সামনের আঙুলগুলির নখর লম্বা ও সোজা; ডানা ছোট ও গোলাকার; ৪র্থ ও ৫ম প্রান্ত-পালক সব চেয়ে লম্বা; ১৪ পালকের কোমল লেজ, ডানার প্রায় অর্ধেক।
এ গণের সদস্যরা উজ্জ্বল রঙের পালক বিশিষ্ট ছোট আকারের বাতাই। আকারে এরা তিতিরের থেকে ছোট কিন্তু কোয়েলের থেকে বড়। দক্ষিণ এশিয়া, দক্ষিণ-পূর্ব এশিয়া আর পূর্ব এশিয়ার ঘন বনে এদের আবাস। স্বভাবে এরা অপরিযায়ী এবং কিছু কিছু সদস্যের বিস্তৃতি খুব ছোট অঞ্চলে বিস্তৃত। আবাসস্থল ধ্বংস ও অপরিমেয় শিকারের ফলে এসব প্রজাতির বেশিরভাগই বর্তমানে বিপদগ্রস্ত হিসেবে বিবেচিত।

## প্রজাতিসমূহ

* পাহাড়ি বাতাই (*Arborophila torqueola*)
* সিচুয়ান বাতাই (*Arborophila rufipectus*)
* খয়েরিবুক বাতাই (*Arborophila mandellii*)
* ধলাগলা বাতাই (*Arborophila gingica*)
* লালগলা বাতাই (*Arborophila rufogularis*)
* ধলাগাল বাতাই (*Arborophila atrogularis*)
* তাইওয়ান বাতাই (*Arborophila crudigularis*)
* হাইনান বাতাই (*Arborophila ardens*)
* খয়েরিপেট বাতাই (*Arborophila javanica*)
* মেটেবুক বাতাই (*Arborophila orientalis*)
* সুমাত্রাণ বাতাই (*Arborophila sumatrana*)
* মালয়ী বাতাই (*Arborophila campbelli*)
* রোলের বাতাই (*Arborophila rolli*)
* দাগিপিঠ বাতাই (*Arborophila brunneopectus*)
* কমলাঘাড় বাতাই (*Arborophila davidi*)
* খয়েরিমাথা বাতাই (*Arborophila cambodiana*)
** থাই বাতাই (*Arborophila (cambodiana) diversa*)
* লালবুক বাতাই (*Arborophila hyperythra*)
* লালপেট বাতাই (*Arborophila rubrirostris*)
* সবুজপা বাতাই (*Arborophila chloropus*)
* ভিয়েতনাম বাতাই (*Arborophila merlini*)
* খয়েরিগলা বাতাই (*Arborophila charltonii*)

## তথ্যসূত্র


বিষয়শ্রেণী:পাখির গণ
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
অদম্য বাংলা (ভাস্কর্য)

থাম্ব|খুলনা বিশ্ববিদ্যালয় প্রাঙ্গণে মুক্তিযুদ্ধের প্রেরণায় নির্মিত "অদম্য বাংলা" ভাস্কর্য
থাম্ব
**অদম্য বাংলা** খুলনা বিশ্ববিদ্যালয়ে অবস্থিত মুক্তিযুদ্ধবিষয়ক ভাস্কর্য। এর স্থপতি শিল্পী গোপাল চন্দ্র পাল। ২০১১ সালে ৩৯ লাখ টাকা ব্যয় সাপেক্ষে এর নির্মাণ কাজ শুরু হয় এবং ২০১২ সালের জানুয়ারিতে তা শেষ হয়। শেষ পর্যন্ত নির্মাণ ব্যয় দাঁড়ায় ৪২ লাখ টাকা।

## অবস্থান
* খুলনা বিশ্ববিদ্যালয়।

## আকার
খুলনা বিশ্ববিদ্যালয়ে নির্মিত মুক্তিযুদ্ধের ভাস্কর্যটির উচ্চতা ২৩ ফুট।

## স্থাপত্য তাৎপর্য
আধুনিক দৃষ্টিনন্দন ২৩ ফুট উচ্চতার মুক্তিযুদ্ধের এ ভাস্কর্যটি নির্মাণে ব্যয় হয়েছে ৪২ লাখ টাকা। ভাস্কর্যটির মূল অংশে স্থাপিত হয়েছে একজন নারীসহ বলিষ্ঠ ও তেজোদীপ্ত চার মুক্তিযোদ্ধার প্রতিকৃতি, যা বাঙালি জাতির শৌর্য-বীর্যের মূর্ত প্রতীক। ভাস্কর্যটি মহান মুক্তিযুদ্ধে স্বাধীনতাকামী মানুষের তথা নারী-পুরুষের সক্রিয় অংশগ্রহণের সম্মিলিত ভূমিকার প্রতিচ্ছবি হিসেবে প্রতিফলিত হয়েছে। বেদির চারদিকের ম্যুরালে জাতির জনক বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণ, জাতীয় চার নেতার প্রতিকৃতি, বধ্যভূমির বর্বরতা ও পাকিস্তানি হানাদার বাহিনীর আত্মসমর্পণের চিত্র পোড়া মাটির ফলকে ফুটিয়ে তোলা হয়েছে।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:খুলনা বিশ্ববিদ্যালয়
বিষয়শ্রেণী:খুলনার বহিরঙ্গন ভাস্কর্য
বিষয়শ্রেণী:২০১২-এর ভাস্কর্য
.এফআই

**.এফআই** ফিনল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ফিনিস কমিউনিকেসন রেগুলেটরি কর্তৃপক্ষ, ফিকোরা এটি নিয়ন্ত্রণ করে থাকে। ১৯৮৬ সালের ৪ ডিসেম্বর ফিনিক্স ইউজার গ্রুপ ফিনল্যান্ডের টপ লেভেল কান্টি কোড ডোমেইনের জন্য আবেদন করে। আবেদনটি পর্যবেক্ষণ করে টেপপেরি প্রযুক্তি বিশ্ববিদ্যালয় এটির অনুমোদন দেয়। পরবর্তীকালে এর নিয়ন্ত্রণের দ্বায়িত্ব দেওয়া হয় ফিসিক্সকে ও এরপর এর দ্বায়িত্ব দেওয়া হয় ফিকোরাকে।

প্রথমদিকে ফিকোরা কর্তৃক নিয়ন্ত্রিত .এফআই ডোমেইন এর নিয়ম-কানুন ছিল খুব কড়া। ডোমেইন নাম শুধু কম্পানি বা যেসকল কম্পানির নিজস্ব ট্রেডমার্ক রয়েছে তাদের দেওয়া হত। এই নীতিমালার কারণে ফিনিস বিভিন্ন কম্পানি অন্যান্য টপ লেভেল ডোমেইনের অধীনে নিবন্ধন করত। এই নীতিমালা ১ সেপ্টেম্বর, ২০০৩ সালে পরিবর্তন করা হয়।

সেপ্টেম্বর ১, ২০০৫ পর্যন্ত .এফআই ডোমেইনে স্ক্যান্ডিনেভীয় বর্ণ ব্যবহার করা যেত, যদিও তা ব্যবহার না করার জন্য বলা হত । মার্চ ১, ২০০৬ থেকে বাক্তিগতভাবে .এফআই ডোমেইন নাম নিবন্ধন করার অনুমতি দেয়া হয়।
## তথ্যসূত্র

## বহিঃসংযোগ
* IANA .fi whois information 
* FICORA.fi
* Ficora domains
* .fi top-level domain registration application

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
এনিড বেকওয়েল

**অ্যানিড বেকওয়েল** বা **এনিড বেকওয়েল** (; জন্ম: ১৬ ডিসেম্বর, ১৯৪০) নটিংহামশায়ারের নিউস্টিড ভিলেজে জন্মগ্রহণকারী সাবেক ইংরেজ প্রমিলা ক্রিকেটার। বিবাহ-পূর্ব তার নাম ছিল ‘এনিড টারটন’। ডানহাতি ব্যাটসম্যান এবং ধীরগতির বামহাতি বোলার হিসেবে সমান দক্ষতা প্রদর্শন করেন যা তাকে ইংল্যান্ড দলের সেরা অল-রাউন্ডারের মর্যাদা এনে দিয়েছে। নটিংহামশায়ারসহ ইস্ট মিডল্যান্ডস দলে পঞ্চাশ বছর বয়সেও খেলেছেন। এছাড়াও, ইসিবি কর্তৃক কোচ হিসেবে তিনি উত্তীর্ণ হয়েছেন।

## খেলোয়াড়ী জীবন
ইংল্যান্ড দলের পক্ষ হয়ে ১৯৬৮ থেকে ১৯৭৯ সাল পর্যন্ত সময়কালে ১২টি টেস্ট এবং ২৩টি একদিনের আন্তর্জাতিক ক্রিকেট খেলায় অংশগ্রহণ করেছেন। টেস্টে ৪টি শতকসহ ৫৯.৮৮ রান গড়ে ১,০৭৮ রান করেন। পাশাপাশি ১৬.৬২ গড়ে ৫০ উইকেট দখল করেন। ১৯৭৯ সালে এজবাস্টনে অনুষ্ঠিত ওয়েস্ট ইন্ডিজ দলের বিপক্ষে অপরাজিত ১১২* রানসহ ৭৫ রানে ১০ উইকেট পান।

## সম্মাননা
২০১০ সালে ইংল্যান্ডের রাচায়েল হেহো-ফ্লিন্ট এবং ২০১১ সালে অস্ট্রেলীয় বেলিন্ডা ক্লার্কের পর তিনি হচ্ছেন তৃতীয় প্রমিলা ক্রিকেটার যিনি ২০১২ সালে আইসিসি ক্রিকেট হল অব ফেমে অন্তর্ভুক্ত হয়েছেন।

## তথ্যসূত্র

## আরও দেখুন
* বেলিন্ডা ক্লার্ক
* শার্লত এডওয়ার্ডস
* মহিলা ক্রিকেট বিশ্বকাপ
* আইসিসি ক্রিকেট হল অব ফেম
* অস্ট্রেলিয়া জাতীয় মহিলা ক্রিকেট দল

## বহিঃসংযোগ

* 
* 
* ''Enid Bakewell - champion woman cricketer'' - article from 1970 edition of Wisden Cricketers' Almanack

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ নারী ক্রিকেটার
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা নারী ক্রিকেটার
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা নারী ক্রিকেটার
বিষয়শ্রেণী:সারের নারী ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
আমেরিকান ফিজিক্যাল সোসাইটি

**আমেরিকান ফিজিক্যাল সোসাইটি** () বা **মার্কিন পদার্থবিজ্ঞান সমাজ** বিশ্বে পদার্থবিজ্ঞানীদের দ্বিতীয় বৃহত্তম সংগঠন। এটি *ফিজিক্যাল রিভিউ* এবং *ফিজিক্যাল রিভিউ*-সহ ডজনখানেক বৈজ্ঞানিক গবেষণা সাময়িকী প্রকাশ করে। এটি বছরে ২০টিরও বেশি বৈজ্ঞানিক সভার আয়োজন করে। এটি আমেরিকান ইন্সটিটিউট অব ফিজিক্স-এর (মার্কিন পদার্থবিজ্ঞান ইন্সটিটিউট) একটি সদস্য সংগঠন।

## সংক্ষিপ্ত ইতিহাস
১৮৯৯ সালের ২০শে মে তারিখে আমেরিকান ফিজিক্যাল সোসাইটি গঠিত হয়। এই উদ্দেশ্যে কলাম্বিয়া বিশ্ববিদ্যালয়ে ৩৬জন পদার্থবিজ্ঞানী মিলিত হন।

## এপিএস অংশসমূহ
### বিভাগসমূহ
* পারমাণবিক, আণবিক এবং আলোকীয় পদার্থবিজ্ঞান (DAMOP)
* নভোপদার্থবিজ্ঞান (DAP)
* জীবপদার্থবিজ্ঞান (DBIO)
* রাসায়নিক পদার্থবিজ্ঞান (DCP)
* পরিগণনামূলক পদার্থবিজ্ঞান (DCOMP)
* ঘনীভূত পদার্থ পদার্থবিজ্ঞান (DCMP)
* প্রবাহী গতিবিজ্ঞান (DFD)
* লেজার বিজ্ঞান (DLS)
* উপাদান পদার্থবিজ্ঞান (DMP)
* পরমাণুকেন্দ্রীয় পদার্থবিজ্ঞান (DNP)
* কণা ও ক্ষেত্র (DPF)
* বীম সম্পর্কিত পদার্থবিজ্ঞান (DPB)
* প্লাজমা পদার্থবিজ্ঞান (DPP)
* পলিমার পদার্থবিজ্ঞান (DPOLY)

## তথ্যসূত্র


বিষয়শ্রেণী:পদার্থবিজ্ঞান সংগঠন
বিষয়শ্রেণী:১৮৯৯-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:১৮৯৯-এ প্রতিষ্ঠিত বৈজ্ঞানিক সংগঠন
সোভিয়েত ইউনিয়ন জাতীয় ফুটবল দল

**সোভিয়েত ইউনিয়ন জাতীয় ফুটবল দল** (), ছিল সোভিয়েত ইউনিয়নের জাতীয় ফুটবল দল। সোভিয়েত ইউনিয়নের বিভাজনের পর দলটি বন্ধ হয়ে যায়।

সোভিয়েত ইউনিয়ন দুইবার বিশ্বকাপে অংশগ্রহণ করতে ব্যর্থ হয়, ১৯৭৪ এবং ১৯৭৮ সালে। তারা সাতটি বিশ্বকাপ প্রতিযোগিতায় অংশগ্রহণ করে। যার মধ্যে ১৯৬৬ সালে তারা চতুর্থ হয়। সোভিয়েত ইউনিয়ন পাঁচবার উয়েফা ইউরোপীয় চ্যাম্পিয়নশিপ প্রতিযোগিতায় অংশগ্রহণ করে। এর মধ্যে উদ্বোধনী প্রতিযোগিতায় তারা বিজয়ী হয়, তিনবার দ্বিতীয় হয় (১৯৬৮, ১৯৭২, ১৯৮৮) এবং একবার চতুর্থ হয় (১৯৬৮)। এছাড়া ১৯৫৬ এবং ১৯৮৮ সালে তারা অলিম্পিক স্বর্ণপদক, ১৯৭৭ সালে উদ্বোধনী ফিফা যুব চ্যাম্পিয়নশিপ এবং ১৯৮৭ সালে অনূর্ধ্ব-১৭ বিশ্ব চ্যাম্পিয়নশিপ জিতে।

## তথ্যসূত্র

## বহিঃসংযোগ
* RSSSF archive of results 1923-1991/92
* RSSSF archive of most capped players and highest goalscorers
* Football in Soviet Union 
* Russia Team Profile including old Soviet Union World Cup qualifications
* Russia (Soviet Union) National Football Team 
* Team history 
* Media Biblioteca of USSR National Football Team
* Media Biblioteca of USSR National Football Team in VK

বিষয়শ্রেণী:সোভিয়েত ইউনিয়ন জাতীয় ফুটবল দল
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী দেশ
বিষয়শ্রেণী:ইউরোপের জাতীয় ফুটবল দল
পল্লববিতান

thumb|মালয়েশিয়ার সাবাহ অঞ্চলের একটি বনে একটি পল্লববিতান
thumb|একটি বনের পল্লববিতান
thumb|রাস্তার উপরে মাঙ্কি ল্যাডার ভাইনের পল্লববিতান বা লতাবিতান

জীববিজ্ঞানে, **পল্লববিতান** হল উদ্ভিদ সম্প্রদায় বা শস্যের মাটির উপরের অংশ যা উদ্ভিদসমূহের মুকুট দ্বারা গঠিত।

বনের ক্ষেত্রে, পল্লববিতান বলতে পরিপক্ব উদ্ভিদ মুকুট দ্বারা গঠিত উপরের স্তর বা আবাস অঞ্চলকে নির্দেশ করে যার মধ্যে অন্যান্য জৈবিক অণুজীবও (পরাশ্রয়ী, লায়ানা, গেছো প্রাণী, ইত্যাদি) অন্তর্ভুক্ত থাকে।

মাঝে মাঝে পল্লববিতান শব্দটি দিয়ে একটি বৃক্ষ অথবা বৃক্ষদলের পাতার বাইরের স্তরের ব্যাপ্তি নির্দেশ করতেও ব্যবহৃত হয়। ছায়াবৃক্ষের সাধারণত ঘন পল্লববিতান থাকে যা নিচের বর্ধনশীল উদ্ভিদের আলো অবরোধ করে রাখে।

## পল্লববিতানের গঠন
পল্লববিতানের গঠন হল একটি উদ্ভিদ পল্লববিতানের সংগঠন অথবা স্থানিক বিন্যাস (ত্রিমাত্রিক জ্যামিতি)। উদ্ভিদের পল্লববিতানকে বুঝা এবং তুলনা করার জন্য প্রসিদ্ধ দুটি পরিমাপ হছে পত্র আয়তন সূচক ও প্রতি একক স্থলের আয়তনে পাতার আয়তন।

## তথ্যসূত্র

## বহিঃসংযোগ
* পল্লববিতান-বিষয়ক উপাত্তাধার 

## আরও পড়ুন
* Lowman, M.D., and H.B. Rinker (editors). 2004. *Forest Canopies* (Second edition). Academic Press. , 

* Moffett, M.W. 1994. *The High Frontier: Exploring the Tropical Rainforest Canopy*. Harvard University Press, Cambridge, MA.

* Russell, G., B. Marshall, and P.G. Jarvis (editors). 1990. *Plant Canopies: Their Growth, Form and Function*. Cambridge University Press. 

, 

বিষয়শ্রেণী:বনবিজ্ঞান
বিষয়শ্রেণী:জীববিজ্ঞান পরিভাষা
বিষয়শ্রেণী:বন বাস্তুবিজ্ঞান
বিষয়শ্রেণী:আবাসভূমি
বাংলাদেশ পরমাণু শক্তি কমিশন

**বাংলাদেশ পরমাণু শক্তি কমিশন** বা **বাপশক** বাংলাদেশের একটি বৈজ্ঞানিক গবেষণা প্রতিষ্ঠান ও অন্যতম নিয়ন্ত্রক সংস্থা। এর প্রধান উদ্দেশ্য হল, শান্তিপূর্ণ উদ্দেশ্যে আণবিক শক্তি উৎপাদন ও এটি নিয়ে গবেষণা করা। বাংলাদেশের স্বাধীনতা যুদ্ধের পর ২৭ ফেব্রুয়ারি ১৯৭৩ সালে সংস্থাটি প্রতিষ্ঠিত হয়। বর্তমানে এটি সবচেয়ে ব্যর্থ ও অকার্যকর সরকারী প্রতিষ্ঠান হিসেবে পরিচিতি পেয়েছে।

## ইতিহাস
প্রথমে বিএইসি পাট গবেষণা ইনিস্টিটিউটের ভবনে তাদের কার্যক্রম শুরু করে। এরপর স্থানান্তরিত হয়ে ঢাকা বিশ্ববিদ্যালয় ক্যাম্পাসের ৪ কাজী নজরুল ইসলাম এভিনিউতে কার্যক্রম শুরু করে। বাংলাদেশ পরমাণু শক্তি কমিশন বর্তমানে শেরেবাংলা নগরের আগারগাঁও-এ অবস্থিত। ১৯৮৮ সালের পূর্বে প্রতিষ্ঠানটির নাম ছিল *বাংলাদেশ আণবিক শক্তি কমিশন*, এরপর নাম পরিবর্তন করে রাখা হয় *বাংলাদেশ পরমাণু শক্তি কমিশন*। ভৌত বিজ্ঞান, জৈব বিজ্ঞান ও প্রকৌশল এই তিনটি শ্রেণীতে বিভক্ত হয়ে পরমাণু কমিশন তাদের সকল গবেষণা কার্যক্রম পরিচালনা করে থাকে।

## গবেষণা প্রতিষ্ঠান
* আণবিক শক্তি সেন্টার, ঢাকা
* আণবিক শক্তি গবেষণা প্রতিষ্ঠান, সাভার
* অণু বিজ্ঞান ও প্রযুক্তি ইন্সটিটিউট
* চুল্লী অপারেশন ও রক্ষণাবেক্ষণ ইউনিট
* ইলেক্ট্রনিক্স ইনস্টিটিউট এবং ভৌত বিজ্ঞান
* কম্পিউটার বিজ্ঞান ইনস্টিটিউট
* অণু খনিজ পদার্থ ইউনিট
* কক্সবাজার সমুদ্র সৈকতে বালি অপারেশনস সেন্টার
* সিএমসিএইস-এ তেজস্ক্রিয়তা পরীক্ষা ল্যাবরেটরি
* এইআরই-এ খাদ্য ও বিকিরণ জীববিজ্ঞান ইনস্টিটিউট
* অণু মেডিসিন ইনস্টিটিউট, বঙ্গবন্ধু শেখ মুজিব মেডিকেল বিশ্ববিদ্যালয়
* বিভিন্ন জেলায় অণু মেডিসিন অ্যান্ড আল্ট্রাসাউন্ড সেন্টার

## চিত্রশালা

23rd Meeting of the RCA National Representatives.jpg|আন্তর্জাতিক পরমাণু শক্তি সংস্থার জাতীয় প্রতিনিধি সভা ১৯৯৮ সালে ঢাকা শেরাটন হোটেলে অনুষ্ঠিত হয়
Bangladesh Atomic Energy Scientists Association (BAESA) meeting.png|বাংলাদেশ পারমাণবিক শক্তি বিজ্ঞানী সমিতির সভা


## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:পারমাণবিক নিয়ন্ত্রক সংস্থা
বিষয়শ্রেণী:বাংলাদেশে বিজ্ঞান ও প্রযুক্তি
বিষয়শ্রেণী:সাভার উপজেলার গবেষণা ও প্রশিক্ষণমূলক প্রতিষ্ঠান
বিষয়শ্রেণী:বাংলাদেশে শক্তি
বিষয়শ্রেণী:বাংলাদেশী গবেষণা প্রতিষ্ঠান
বিষয়শ্রেণী:১৯৭৩-এ বাংলাদেশে প্রতিষ্ঠিত
হাড়

**হাড়** হল একটি কঠিন অঙ্গ, যা মেরুদণ্ডী প্রাণীর কঙ্কাল তৈরি করে। হাড়গুলি দেহের বিভিন্ন অঙ্গকে সুরক্ষা দেয়, লোহিত এবং শ্বেতকণিকা তৈরি করে, খনিজ পদার্থ জমা রাখে, শরীরের কাঠামো তৈরি করে, এবং চলনে সহায়তা করে। দেহের হাড় বিভিন্ন আকারের হয় এবং এর একটি জটিল অভ্যন্তরীণ এবং বাহ্যিক কাঠামো থাকে। এগুলি হালকা হলেও শক্ত হয়, এবং একাধিক কাজ সম্পন্ন করে।

অস্থি কলা (অসেয়াস কলা) হল একটি শক্ত কলা, এক ধরনের ঘন যোজক কলা। অভ্যন্তরীণভাবে এটির একটি মৌচাকের মতো ছাঁচ রয়েছে, যা হাড়কে কাঠিন্য দেয়। অস্থি কলাগুলি বিভিন্ন ধরনের অস্থি কোষ দিয়ে গঠিত। অস্টিওব্লাস্ট এবং অস্টিওসাইট গুলি হাড়ের গঠন করে এবং হাড়ের খনিজায়ন ঘটায়; অস্টিওক্ল্যাস্ট গুলি অস্থি কলার পুনঃস্থাপনের (অস্টিওক্ল্যাস্টগুলি অস্থি কলাগুলি ভেঙে দেয় এবং খনিজগুলি মুক্ত করে, যার ফলে অস্থি কলা থেকে রক্তে ক্যালসিয়াম স্থানান্তরিত হয়) কাজ করে। সংশোধিত (চ্যাপ্টা) অস্টিওব্লাস্টগুলি হাড়ের পৃষ্ঠের প্রতিরক্ষামূলক স্তর গঠনকারী আস্তরণের কোষে পরিণত হয়। অস্থি কলার খনিজযুক্ত খাঁচায় 
প্রধানত কোলাজেনের (এক ধরনের প্রোটিন) একটি জৈব উপাদান রয়েছে যার নাম * [[ওসেইন]] * এবং বিভিন্ন লবণের সমন্বয়ে গঠিত হাড়ের খনিজর একটি অজৈব উপাদান আছে। অস্থি কলা হল দুই প্রকারের খনিজযুক্ত কলা, সেগুলি হল কর্টিকাল অস্থি এবং ক্যান্সেলাস অস্থি। হাড়ের অন্য ধরনের কলাগুলির মধ্যে রয়েছে অস্থিমজ্জা, এন্ডোস্টিয়াম, পেরিওস্টিয়াম, স্নায়ু, রক্তনালী ও তরুণাস্থি।
thumb|মানুষের পায়ের পাতার হাড়
জন্মের সময় মানবদেহে ৩০০ টিরও বেশি হাড় থাকে, তবে এইগুলির মধ্যে অনেকগুলি বিকাশের সময় একসঙ্গে যুক্ত হয়ে যায়, এর ফলে প্রাপ্তবয়স্কদের দেহে, অসংখ্য ছোট সিসাময়েড অস্থি বাদ দিয়ে মোট ২১২ টি পৃথক হাড় থাকে। দেহের বৃহত্তম হাড় হল ঊর্বস্থি (ফিমার) বা উরুর হাড়, এবং সবচেয়ে ছোটটি হল মধ্যকর্ণের স্টেপিস।
 
গ্রিক ভাষায় হাড় হল (" অস্টিওন "), এটিকে উপসর্গ হিসাবে ব্যবহার করে হাড় সম্বন্ধীয় কিছু বলা হয় - যেমন অস্টিওপ্যাথি।

## গঠন

হাড় সব জায়গায় একরকম কঠিন হয়না, তবে একটি নমনীয় খাঁচা (প্রায় ৩০%) এবং আবদ্ধ খনিজ (প্রায় ৭০%) নিয়ে গঠিত, যা জটিলভাবে বোনা এবং অন্তহীনভাবে বিশেষায়িত হাড়ের কোষগুলির একটি বিভাগ দ্বারা পুনঃনির্মিত হয়। তাদের অনন্য সৃষ্টি এবং নকশা, হালকা ওজন সত্ত্বেও হাড়কে তুলনামূলকভাবে কঠিন এবং শক্তিশালী করে তোলে।

হাড়ের ম্যাট্রিক্সটি ৯০% থেকে ৯৫% পর্যন্ত স্থিতিস্থাপক কোলাজেন তন্তু দ্বারা গঠিত, যাদের ওসেইন বলা হয়, এবং বাকিটি গ্রাউন্ড সাবস্টেন্স। The elasticity of collagen improves fracture resistance. অজৈব খনিজ লবণ ক্যালসিয়াম ফসফেট, ক্যালসিয়াম হাইড্রক্সিঅ্যাপেটাইট নামে পরিচিত রাসায়নিক ব্যবস্থায়, আবদ্ধ হবার ফলে খাঁচাটি শক্ত হয়ে যায়। এটি হল হাড়ের খনিজ যা হাড়কে শক্ত করে।
অস্টিওব্লাস্টস এবং অস্টিওক্লাস্টস হিসাবে পরিচিত বিশেষ হাড়ের কোষগুলি দ্বারা দেহের হাড় সারা জীবন সক্রিয়ভাবে নির্মিত এবং পুনর্নির্মিত হয়। যে কোনও একটি হাড়ের মধ্যে, কলাগুলি দুটি প্রধান নমুনায় বোনা হয়, যাদের নাম কর্টিকাল এবং ক্যান্সেলাস হাড়। এদের প্রতিটির বিভিন্ন চেহারা এবং বৈশিষ্ট্য আছে।

## তথ্যসূত্র

## বহিঃসংযোগ
* Educational resource materials (including '''animations''') by the American Society for Bone and Mineral Research
* Review (including references) of piezoelectricity''' and bone remodelling
* A good basic overview of bone biology from the Science Creative '''Quarterly

বিষয়শ্রেণী:কঙ্কালতন্ত্র
বিষয়শ্রেণী:হাড়
স্টানলি কোহেন

**স্টানলি কোহেন** (১৭ নভেম্বর ১৯২২ – ৫ ফেব্রুয়ারি ২০২০) () একজন মার্কিন প্রাণরসায়নবিদ ছিলেন। তিনি ১৯৮৬ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
কোহেন নিউইয়র্কের ব্রুকলিনে জন্মগ্রহণ করেন। তিনি ১৯৪৩ সালে ব্রুকলিন কলেজ থেকে রসায়ন ও জীববিজ্ঞানে ব্যাচেলর্স ডিগ্রি অর্জন করেন। তিনি ১৯৪৫ সালে ওবের্লিন কলেজ থেকে প্রাণীবিজ্ঞানে মাস্টার্স ডিগ্রি অর্জন করেন। তিনি ১৯৪৮ সালে মিশিগান বিশ্ববিদ্যালয়ের প্রাণরসায়ন বিভাগ থেকে পিএইচডি ডিগ্রি অর্জন করেন।

## মৃত্যু
স্টানলি কোহেন ২০২০ সালের ৫ ফেব্রুয়ারি ৯৭ বছর বয়সে মৃত্যুবরণ করেন।

## তথ্যসূত্র

## বহিঃসংযোগ
* Autobiography at the website of the Nobel Prize in Physiology or Medicine, 1986
* Stanley Cohen Nobel link
* The Official Site of Louisa Gross Horwitz Prize

বিষয়শ্রেণী:১৯২২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন চিকিৎসক
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
বিষয়শ্রেণী:ভ্যান্ডারবিল্ট বিশ্ববিদ্যালয়ের শিক্ষক
বিষয়শ্রেণী:মার্কিন প্রাণরসায়নবিদ
বিষয়শ্রেণী:ইহুদি রসায়নবিদ
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:মিসৌরির রসায়নবিদ
যোসেফ লিওনার্দ গোল্ডস্টেইন

**যোসেফ লিওনার্দ গোল্ডস্টেইন** (; জন্ম: ১৯৪০) ১৯৮৫ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
গোল্ডস্টেইন ১৯৪০ সালে সাউথ ক্যারোলাইনায় জন্মগ্রহণ করেন। তিনি ১৯৬২ সালে ওয়াশিংটন অ্যান্ড লী ইউনিভার্সিটি থেকে বিএসসি ডিগ্রি অর্জন করেন। ১৯৬৬ সালে ইউনিভার্সিটি অব টেক্সাস সাউথওয়েস্টার্ন মেডিকেল সেন্টার থেকে এমডি ডিগ্রি অর্জন

## তথ্যসূত্র

## বহিঃসংযোগ
* Nobel Prize Biography.
* ''Journal of Clinical Investigation'' Interview.

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াশিংটন এবং লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন প্রাণ-রসায়নবিদ
বিষয়শ্রেণী:মার্কিন বংশাণুবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন প্রাণরসায়নবিদ
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ইহুদি নোবেল বিজয়ী
বিষয়শ্রেণী:ন্যাশনাল একাডেমি অফ মেডিসিনের সদস্য
বন বাস্তুবিজ্ঞান

**বন বাস্তুবিজ্ঞান** বা **অরণ্য বাস্তুবিজ্ঞান** হলো বনের পারস্পরিক সম্পর্কযুক্ত ঢক, প্রক্রিয়া, উদ্ভিদকুল, প্রাণিকুল, এবং বাস্তব্যসংস্থানসমূহের বৈজ্ঞানিক অধ্যয়ন। বনের ব্যবস্থাপনা অন্যদিকে অরণ্যবিজ্ঞান, বনপালন, এবং বন ব্যবস্থাপনা হিসেবে বিদিত। বন বাস্তব্যসংস্থান হল প্রাকৃতিক কাষ্ঠভূমির একক যেখানে সব রকম উদ্ভিদ, প্রাণী এবং অনুজীব (জৈব উপাদান) ঐ এলাকার পরিবেশের প্রাণহীন ভৌত (অজৈব) উপাদানগুলোর সাথে যুগপৎ কাজ করে।

## তথ্যসূত্র

বিষয়শ্রেণী:বন বাস্তুবিজ্ঞান
২০১৩ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা ক্রিকেট দল ২০ জুলাই থেকে ৬ আগস্ট, ২০১৩ তারিখ পর্যন্ত শ্রীলঙ্কা সফর করে। সফরকারী দলটি ৫টি একদিনের আন্তর্জাতিক ক্রিকেট এবং ৩টি টুয়েন্টি২০ আন্তর্জাতিকে অংশগ্রহণ করে। সম্প্রচার স্বত্ত্বের কারণে উভয় সিরিজের নামকরণ করা হয়েছে **ডায়ালগ কাপ**। ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ম্যাথিউসের পরিবর্তে দীনেশ চন্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার আসন গ্রহণ করেন।

## দলের সদস্য

## প্রস্তুতিমূলক খেলা
### শ্রীলঙ্কা ক্রিকেট বোর্ড সভাপতি একাদশ ব দক্ষিণ আফ্রিকা একাদশ

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## সম্প্রচার ব্যবস্থা

## তথ্যসূত্র

## আরও দেখুন
* ২০১৩ অ্যাশেজ সিরিজ
* ২০১৩-এ আন্তর্জাতিক ক্রিকেট
* ২০১৩-১৪ আন্তর্জাতিক ক্রিকেট
* ২০১৩ আইসিসি চ্যাম্পিয়ন্স ট্রফি
* ২০১৩ বাংলাদেশ ক্রিকেট দলের জিম্বাবুয়ে সফর
* ২০১৩ নিউজিল্যান্ড ক্রিকেট দলের ইংল্যান্ড সফর
* ২০১৩ পাকিস্তান ক্রিকেট দলের স্কটল্যান্ড সফর
* ২০১৩ পাকিস্তান ক্রিকেট দলের আয়ারল্যান্ড সফর
* ২০১৩ অস্ট্রেলিয়া ক্রিকেট দলের ইংল্যান্ড সফর

বিষয়শ্রেণী:দক্ষিণ আফ্রিকা ক্রিকেট দলের শ্রীলঙ্কা সফর
বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০০০-০১ থেকে শ্রীলঙ্কার ক্রিকেট মৌসুম